**A képen szöveg, Betűtípus, embléma, képernyőkép látható

Automatikusan generált leírás**

**AMATŐR SPORTOLÓI SZERZŐDÉS**

amely létrejött egyrészt az **Érdi Férfi Kézilabda Sportegyesület** – továbbiakban **Egyesület** - (Cím: 2030 Érd, Piroska utca 6.) másrészt sportoló – továbbiakban **Sportoló**:

|  |  |
| --- | --- |
| Név: **…** | Anyja neve: **…** |
| Születési hely, idő: **…** | Lakcím: **…** |
| Leigazolás dátuma: **…** | Nyilvántartási szám: **…** |
| TAJ-száma: **…** | Személyazonosító igazolvány szám: **…** |

között, az alulírott napon, az alábbi feltételekkel:

**A Szerződés tárgya**

1. Felek megállapodnak arról, hogy a Sportoló a kézilabda sportágban sporttevékenységét amatőr szerződéses sportolóként az Egyesületben folytatja, a felek a szerződést **2026. augusztus 31-ig** kötik meg, életbelépése jelen szerződés aláírásának napja.

Annak a sportolónak, aki előzőleg határozatlan időtartamú amatőr sportolói szerződést írt alá és még a megállapodás érvényben van, jelen szerződés aláírásával az előző amatőr sportolói szerződés érvényét veszti.

**A Sportoló kötelezettségei**

1. A Sportoló kötelezi magát arra, hogy a kézilabda sportra vonatkozó általános szabályokat és az Egyesület Alapszabályát betartja.
2. A Sportoló köteles a sportról szóló 2004. évi I. Törvény (Sporttörvény) 2.§-ának előírásait betartani, azaz

* A fair play elvei szerint felkészülni és versenyezni,
* Sportorvosi vizsgálatokon részt venni,
* A kézilabda sportág hazai és nemzetközi versenyszabályzatát és egyéb szabályzatait betartani,
* Sporttevékenysége során az Egyesület érdekeit figyelembe venni,
* Média szereplése során az Egyesület érdekeit figyelembe venni,
* A dopping tilalom előírásait betartani, a dopping-vizsgálatokon és sportegészségügyi ellenőrzéseken részt venni.

1. A Sportoló együttműködési kötelezettségeinek formája:

* részt vesz a rendszeres edzésmunkában,
* tagdíjat vagy szakosztályi hozzájárulást fizet,
* a versenyeken az őt felkészítő egyesület színeiben szerepel,
* költségtérítéses programok esetén kifizeti az Egyesület által meghatározott részvételi díjat (pl. edzőtábor, külföldi utazás, egyéb rendezvények), amennyiben részt kíván venni ezeken.
* sportoló saját maga gondoskodik mindazon felszerelések és eszközök beszerzéséről, amelyet saját felkészülése érdekében az Egyesület számára javasol. Ezek az eszközök és felszerelések a Sportoló tulajdonát képezik.

4. A Sportoló köteles megtéríteni a jelen szerződéses jogviszony keretében a sportszervezetnek okozott anyagi és erkölcsi kárt a Polgári Törvénykönyv kártérítésre vonatkozó általános szabályai szerint.

**Az Egyesület kötelezettségei**

1. A Sportoló sporttevékenységért díjazásra nem jogosult, azonban a Sporttörvény 2., 3. és 5. §-a alapján az Egyesület lehetőségei szerint biztosítja a nála leigazolt amatőr Sportoló számára mindazokat a személyi és tárgyi feltételeket, amelyek a Sportoló eredményes sporttevékenységének kifejtéséhez és fejlesztéséhez szükségesek, így:

* szakmai fejlődést a rendszeres edzéseken,
* edzésre alkalmas sportlétesítményt, edzéslehetőséget és ehhez eszközöket,
* részvételi lehetőséget a helyi, országos és nemzetközi versenyeken,
* a magasabb szintű felkészüléshez edzőtáborok szervezését,
* egyéb (szakmai és közösségi) programok szervezését.

1. Az Egyesület fenti sporttevékenység folytatásához a következő személyi feltételeket biztosítja:

* szakképzett edzők,
* az Egyesület pénzügyi, szervezési és adminisztrációs feladatait végző személyek

A szakmai munkához szükséges anyagi feltételeket az Egyesület tagdíjbevétel, pályázatok, szponzorok, állami, önkormányzati, szakszövetségi és intézményi támogatások révén biztosítja.

**A Szerződés megszűnése, átigazolás**

1. Jelen szerződést bármely fél jogosult felbontani, ha a másik fél szerződésben vállalt kötelezettségeinek nem tesz eleget. A felmondási idő 60 nap. A szerződés közös megegyezéssel is megszüntethető.
2. Az amatőr Sportoló a sportszerződés érvényessége alatt csak az Egyesület hozzájárulásával igazolható át másik sportszervezethez. **Az egyesület a hozzájárulás megadását nevelési költségtérítés és esetlegesen elmaradt tagdíj megfizetéséhez köti**.
3. Az amatőr Sportoló a MKSZ szabályai és előírásai szerinti időszakban és módon igazolhat át másik sportszervezethez. Az átigazoláshoz az Egyesület a következő feltételekkel járul hozzá:

* amennyiben a Sportoló azonnal új egyesület színeiben kíván versenyeken fellépni, akkor a másik sportszervezet nevelési költségtérítést fizet az Egyesületnek,
* amennyiben a másik sportszervezet nevelési költségtérítést az Egyesületnek nem fizet, úgy a Sportoló átigazolási kérelmének beadásának időpontjától még legalább egy évig az Egyesület színeiben versenyez, és csak ezután kapja meg a hozzájárulást az átigazoláshoz, az Egyesület és az új sportszervezet által kölcsönösen egyeztetett időben és módon.
* A nevelési költségtérítés alapösszegét a Magyar Kézilabda Szövetség aktuális **Igazolási és Átigazolási Szabályzata** határozza meg.
* A nevelési költségtérítés végösszege függ a klubban eltöltött évek számától.
* A klubban eltöltött évek alapján a nevelési költségtérítés a befejezett 3. évtől kezdődően évenként az alapösszeg 20%-val nő.

* Fentieken kívül az átigazolás előtt szükséges még:
* a Sportolónak az Egyesülettel szemben fennálló tartozásainak rendezése,
* az Egyesület tulajdonában lévő felszerelések leadása, amit az Egyesület bocsátott a Sportoló rendelkezésére és viselésére.
* Amennyiben az átigazolásra más városba költözés, más oktatási intézményben való továbbtanulás vagy egyéb rendkívüli ok miatt kerülne sor, a nevelési költségtérítés összege a felek kölcsönös megegyezésével módosítható.

1. Amennyiben Sportoló saját döntése alapján végleg megszünteti a sporttevékenységét kézilabda sportágban amatőr szerződéses sportolóként, jelen szerződés megszűnik.

**Egyéb rendelkezések**

1. Fentiekben nem szabályozott esetekre a Ptk. rendelkezései, a 2004. évi I. Törvény (Sporttörvény) és a 2011. évi LIV. számú törvény előírásai az irányadók.
2. Az Egyesület, valamint a Sportoló és Képviselője kötelesek együttműködésük során jóhiszeműen, tisztességesen eljárni, valamint kölcsönös tájékoztatási és értesítési kötelezettségüknek eleget tenni.
3. Szerződő felek a fentieket elolvasás után azt megértve egyetértésük jeléül sajátkezű aláírásukkal ellátták és elfogadták.

Kelt: Érd, ...

|  |  |  |
| --- | --- | --- |
| ………………………………………………………………………... |  | ……………………………………………………………………. |
| sportegyesület elnöke |  | sportoló |

|  |  |
| --- | --- |
|  |  |
|  |  |